ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1113 

14 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αναδασωτέας καμένης δημοσίας δασικής έ¬ 
κτασης συνολικού εμβαδού εκατόν δέκα χιλιάδες 
πεντακόσια τετρ. μέτρα (110.500 τ.μ.) στη περιο¬ 
χή Γκαλαγκάδο χωριού Παζινού του Δήμου Ακρω¬ 
τηρίου. 1 

Καθορισμός ορίων αιγιαλού, παραλίας στη θέση «Φα¬ 
νάρι», νήσου Μυκόνου. 2 


ΑΠΟΦΑΣΕΙΣ 

Αριθ. 5570 (1) 

Κήρυξη αναδασωτέας καμένης δημοσίας δασικής έκτα¬ 
σης συνολικού εμβαδού εκατόν δέκα χιλιάδες πεντα¬ 
κόσια τετρ. μέτρα (110.500 τ.μ.) στη περιοχή Γκαλα- 
γκάδο χωριού Παζινού του Δήμου Ακρωτηρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του ν. 3200/1955 περί Διοικητικής Απο¬ 
κέντρωσης, όπως τροποποιήθηκαν και συμπληρώθηκαν 
μεταγενέστερα με τις διατάξεις του ν. 2503/1997. 

2) .Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «περί ορισμού εισηγη¬ 
τών και μεταβίβαση εξουσίας υπογραφής ” Με εντολή Γ ε¬ 
νικού Γ ραμματέα αποφάσεων εγγράφων και άλλων πρά¬ 
ξεων στον Γενικό Διευθυντή της Περιφέρειας κ.λ.π», με¬ 
ταξύ των οποίων και υπογραφή αποφάσεων κηρύξεως 
αναδασωτέων εκτάσεων. 

3) . Τις διατάξεις του άρθρου 117παρ. 3 του Συντάγμα¬ 
τος των Ελλήνων. 

4) . Τις δ/ξεις του ν. 998/1979 περί προστασίας των δα¬ 
σών κ.λ.π. και ειδικότερα του άρθρου 3, όπως τροποποιή¬ 
θηκε με τον νόμο 3208/2003, του άρθρου 38 παρ. 1 καιτου 
άρθρου 41 παρ. 1 αυτού. 

5) . Τις διαταγές του Υπουργείου Γεωργίας α) 
160417/1180/1980 και β) 182447/3049/1980. 

6) Το γεγονός ότι την 10.6.2005 εξερράγη πυρκαγιά στη 
θέση Γ καλαγκάδο χωριού Παζινού του Δήμου Ακρωτηρί¬ 
ου η οποία αποτέφρωσε έκταση συνολικού εμβαδού εκα¬ 


τόν δέκα χιλιάδες πεντακόσια τετραγωνικά μέτρα 
(110.500 τ.μ.) δημόσιας δασικής έκτασης. 

7) Την υπ’ αριθμ. 5569/14.9.2005 εισηγητική έκθεση της 
Δ/νσης Δασών Χανιών, με την οποία εισηγείται για τους 
λόγους που αναφέρονται σ’ αυτήν να κηρυχθεί «αναδα¬ 
σωτέα» η ανωτέρω αναφερομένη καμένη δημόσια δασική 
έκταση, όπως εμφανίζεται αυτή σε απόσπασμα χάρτη κλί¬ 
μακας 1:5000 θεωρημένο από τον Δ/ντή Δασών Χανιών 
και συνημμένως στην παρούσα απόφαση. 

8) . Την υπ’ αριθμ. 838/2002 απόφαση του ΣΥΜΒΟΥΛΙΟΥ 
ΕΠΙΚΡΑΤΕΙΑΣ ΤΜΗΜΑ Ε καθώς και τα διαλαμβανόμενα στο 
υπ’ αριθμ. 105204/2793/31.7.2002 διευκρινιστικό έγγραφο 
του Υπουργού Γεωργίας, με το οποίο κοινοποιήθηκε η από¬ 
φαση του Σ.τ.Ε. 838/2002 σύμφωνα, με την οποία είναι δυ¬ 
νατή η κήρυξη «αναδασωτέων» των καμένων δασικών εκτά¬ 
σεων λόγω του κατ’ επείγοντος για την προστασία των και 
χωρίς ακόμη να έχει προηγηθεί έκδοση πράξης χαρακτηρι¬ 
σμού αυτών από την οικεία δασική αρχή, αποφασίζουμε: 

Κηρύσσουμε αναδασωτέα την καμένη δημόσια δασική 
έκταση συνολικού εμβαδού εκατόν δέκα χιλιάδες πεντα¬ 
κόσια τετραγωνικά μέτρα (110.500 τ.μ.) στη θέση Γκαλα- 
γκάδο του χωριού Παζινός του Δήμου Ακρωτηρίου. 

Η καμένη έκταση με στοιχεία οριοθετικής γραμμής τμή¬ 
ματος Α: «Α,Β,.Η,Α.» και τμήματος Β: 

«Θ,Ι.Ο,Θ.» απεικονίζεται κατά θέση, σχήμα, μέγε¬ 

θος και όρια σε απόσπασμα χάρτη Γ.Υ.Σ. υπ’ αριθμ. 
8499/7 κλίμακας 1: 5.000, το οποίο είναι θεωρημένο από 
τον Δ/ντή Δασών Χανιών και συνημμένο στην παρούσα α¬ 
πόφασή μας. 

Σκοπός για τον οποίο κηρύσσεται αναδασωτέα η έκτα¬ 
ση αυτή είναι η διατήρηση του δασικού χαρακτήρα της, η 
αποκατάσταση με φυσική αναγέννηση ή τεχνητή αναδά¬ 
σωση της καμένης δασικής βλάστησης και ο αποκλεισμός 
της αλλαγής χρήσης της. 

Η παράγραφος οκτώ (8) του σκεπτικού μας με τα δια¬ 
λαμβανόμενα στο υπ’ αριθμ. 105204/2793/31.7.2002 δι¬ 
ευκρινιστικό έγγραφο του Υπουργού Γεωργίας έχει ε¬ 
φαρμογή στην παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Σεπτεμβρίου 2005 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΥΠΟΜΝΗΜΑ 

Πυρκαγιά της 10-6-2005: Θέση Γκαλαγκάδο χωριού Παζινός Δήμοι 
Ακρωτηρίου Ν. Χανίων. 

Απόσπασμα χάρτη κλίμακας 1:5000. Καμένη έκταση τμήματος Α 
εμβαδού πενήντα ένα χιλιάδες πεντακόσια τετρ. μέτρα (51.500) τ.μ 
και τμήματος Β εμβαδού πενήντα εννέα χιλιάδων (59.000) τ.μ.. 

Η οριοθετική ερυθρά γραμμή αυτών ορίζεται από τα στοιχεία του 

Α τμήματος: Α,Β,····Η,Α και του Β τμήματος: Θ,Ι,.Ο,Θ 

Ανήκει στην υπ’ αριθμ. ζζ^Ι I^ - ^■^. ^όφοώ τ^^Γ.Γ.Πζ Κρήτηι 

Χανιό/ ίη—9 —2005 

Για τεχνικούς λόγους στο σχεδιάγραμμα 

Αριθ. 13564 (2) 

Καθορισμός ορίων αιγιαλού, παραλίας στη θέση 
«Φανάρι», νήσου Μυκόνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3,4,5 και 6 του ν. 2971/2001 
(ΦΕΚ 285/τ.Α/19.12.2001) «περί αιγιαλού και παραλίας». 

2. Τις διατάξεις των άρθρων 1 και 2 του ν.δ. 439/1970 
«περί συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί δι¬ 
οικητική αποκέντρωσης», όπως αυτές τροποποιήθηκαν 
και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, 
ν. 2026/1992 και π.δ. 97/1993. 

4. Τις διατάξεις του άρθρου 19παραγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και α¬ 
σκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «Διοίκηση, οργάνωση, στελέχωσητης Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
της Νομαρχίας, δεν υπήχθησαν στην ενιαία οργανική μο¬ 
νάδα της Περιφέρειας, ούτε καταργήθηκαν αλλά αποτε¬ 
λούν από 1.9.1997, Υπηρεσίες του Υπουργείου Οικονομι¬ 
κών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10Ε85/17.3.2004 (ΦΕΚ519/τ. 
Β'/17.3.2003), κοινή απόφαση του Πρωθυπουργού και Υ¬ 
πουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών, οι οποίες αφορούν αρμοδιότητες που περιέρχο¬ 
νται κατά των ανωτέρω, στους Γενικούς Γραμματείς Πε¬ 
ριφερειών. 

8. Το άρθρο 46 παρ. 21 του ν. 3220/2004, «Μέτρα ανα¬ 
πτυξιακής και κοινωνικής πολιτικής-αντικειμενοποίηση 
του φορολογικού ελέγχου κ. α διατάξεις (ΦΕΚ 15/Α/ 
28.1.2004. 

9. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 27.4.2004 έκθεση της επιτροπής καθορι¬ 
σμού των ορίων αιγιαλού, παραλίας, στην περιοχή «Φα¬ 
νάρι», νήσου Μυκόνου και το από Δεκέμβριο του 2003 
κτηματολογικό, υψομετρικό, τοπογραφικό διάγραμμα, 
κλίμακας 1:500, το οποίο συντάχθηκε από τον Αγρονόμο, 


Τοπογράφο Μηχανικό Εμμανουήλ Βαρσαμή, σε μία πινα¬ 
κίδα, ελέγχθηκε για την ακρίβεια της αποτύπωσης στις 
27.4.2004 από τον Θεόδωρο Κιουπίδη, τεχνολόγο τοπο¬ 
γράφο μηχανικό της Κτηματικής Υπηρεσίας Ν. Κυκλάδων 
και θεωρήθηκε την ίδια ημερομηνία, από τον Στέλιο Σεζέ- 
νια, Προϊστάμενο της Κτηματικής Υπηρεσίας Ν. Κυκλά¬ 
δων. 

11. Το υπ’ αριθμ. 544.5/939/04/31.8.2004 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 27.4.2004 έκθεση της κατά το 
άρθρο3του ν. 2971/2001 αρμόδιας επιτροπής για τον κα¬ 
θορισμό των ορίων αιγιαλού και παραλίας στη θέση «Φα¬ 
νάρι», νήσου Μυκόνου καθώς επίσης και το από Δεκέμ¬ 
βριο του 2003 κτηματολογικό, υψομετρικό τοπογραφικό 
διάγραμμα, κλίμακας 1:500, το οποίο συντάχθηκε από τον 
Αγρονόμο Τοπογράφο Μηχανικό Εμμανουήλ Βαρσαμή, 
σε μία πινακίδα, ελέγχθηκε ως προς την ακρίβεια της α¬ 
ποτύπωσης στις 27.4.2004, από το Θεόδωρο Κιουπίδη, 
τεχνολόγο τοπογράφο μηχανικό της Κτηματικής Υπηρε¬ 
σίας Ν. Κυκλάδων και θεωρήθηκε την ίδια ημερομηνία α¬ 
πό το Στέλιο Σεζένια, προϊστάμενο της Κτηματικής Υπη¬ 
ρεσίας Ν. Κυκλάδων. 

Στο τοπογραφικό αυτό διάγραμμα καθορίστηκε 

α) την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3,.20, 21,22. 

β) την οριογραμμή της παραλίας με κίτρινη συνεχή πο¬ 
λυγωνική γραμμή και με στοιχεία Γ, 2', 3'., 19', 20', 2 V. 

Αποφαινόμαστε, ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Δεν υπάρχουν κτίσματα στη ζώνη παραλίας. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Ερμούπολη, 26 Σεπτεμβρίου 2005 

Ο Γενικός Γραμματεάς Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Φανάρι», νήσου Μυκόνου. 

Στην Μύκονο, σήμερα 27.4.2004, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός, της Κτηματικής Υπηρεσίας Ν. Κυκλάδων, ως 
μέλος, 

3. ΑΝΤΩΝΙΟΣ ΡΑΠΑΤΖΙΚΟΣ, Αναπληρωτής λιμενάρχης 
Μυκόνου, ως μέλος, 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Διεύ¬ 
θυνσης Πολεοδομίας Νομαρχιακής Αυτοδιοίκησης Ν. Κυ¬ 
κλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γ ενικής Γ ραμματείας Περιφέρει¬ 
ας Ν. Κυκλάδων αν καιπροσκλήθηκανμετηνμεαριθ. οικ. 
629/23.4.2004 πρόσκληση του προέδρου, δεν παρευρέ- 
θησαν αποτελούντες την επιτροπή καθορισμού των ο- 







10572 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ρίων του αιγιαλού δυνάμει του άρθρου 3 του ν. 2971/ 
19.12.2001, μεταβήκαμε επί τόπου στην προαναφερθεί- 
σα περιοχή και 

Λαβόντες υπ’ όψη 

1. Την από 4.3.2004 αίτηση καθορισμού, του Μανώλη 
Βαρσαμή των ορίων του αιγιαλού στην εν λόγω θέση. 

2. Τοτοπογραφικό, υψομετρικό και κτηματολογικό διά¬ 
γραμμα, εξαρτημένο από το κρατικό δίκτυο ΓΥΣ, το οποίο 
συντάχθηκε τον Δεκέμβριο του 2003, από τον Εμμανουήλ 
Βαρσαμή, Τοπογράφο Μηχανικό, σε μία πινακίδα, σε κλί¬ 
μακα 1:500, ελέγχθηκε επιτόπου, για την ακρίβεια της α¬ 
ποτύπωσης την 27.4.2004 από το Θεόδωρο Κιουπίδη, Τε¬ 
χνολόγο Τοπογράφο Μηχανικό της Κτηματικής Υπηρε¬ 
σίας Ν. Κυκλάδων και θεωρήθηκε την ίδια ημερομηνία 
από τον Στέλιο Σεζένια, προϊστάμενος της Κτηματικής Υ¬ 
πηρεσίας Ν. Κυκλάδων. 

3. Τις διατάξειςτου ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον ν. 1337/83 
καθώς και την προς αυτόν σχετική Δικαστηριακή και Διοι¬ 
κητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
καθώς και τα στοιχεία που προβλέπονται από το άρθρο 9 
του ν. 2971/2001 και ειδικότερα: 

Α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

Η περιοχή βρίσκεται στο Β.Δ άκρο της Ν. Μυκόνου. 

1. Η γεωμορφολογία της ακτής στο σύνολο της είναι 
βραχώδης, εντελώς ανώμαλη, με απότομες καταπτώσεις 
και μεγάλα ύψη στέψης (20-100μ.). Το πλάτος δετής ζώ¬ 
νης αυτής είναι μεγάλο (ως και 150 μ.). 

2. Της ακτής συνέχονται εκτάσεις βουνώδεις, βραχώ¬ 
δους υφής εκτός σχεδίου. 

3. Η βλάστηση είναι ποώδης (σκίνα, πουρνάρια κ.λ.π.). 


Β) Στην περιοχή δεν διαπιστώθηκαν παράκτιοι φυσικοί 
πόροι. 

Γ) Η ακτή προσβάλλεται από ισχυρούς Βόρειους ανέ¬ 
μους, είναι ανοικτή στο πέλαγος και διαθέτει μεγάλο ανά¬ 
πτυγμα πελάγους. 

Δ) Η μορφολογία του πυθμένα είναι ανώμαλη, βραχώ¬ 
δης και με μεγάλα βάθη. 

Ε) Ο κυματισμός αναπτύσσεται ελεύθερα και καλύπτει 
μεγάλο εύρος της ακτής. 

Στ) Στην παράκτια ζώνη δεν υπάρχουν τεχνικά έργα. 

Ζ) Δεν υπάρχουν καταγεγραμμένα δημόσια κτήματα 
στην παράκτια ζώνη. 

Η) Υφίσταται κτηματολόγιο. 

Θ) Δεν υπάρχουν ευπαθή οικοσυστήματα και προστα- 
τευόμενες περιοχές, αποφασίζουμε 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3.20, 21,21. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία, 1', 2', 3',.19', 20', 21'. 

γ) Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

3. Στη ζώνη παραλίας δεν υπάρχουν κτίσματα. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 

Τα Μέλη 

ΘΕΟΔΩΡΟΣ ΚΙΟΥΠΙΔΗΣ, ΑΝΤΩΝΗΣ ΡΑΠΑΤΖΙΚΟΣ 

